Document ID: 31998R0846

31998R0846
L 120/13
JURNALUL OFÍCIAL AL UNIUNII EUROPENE
REGULAMENTUL (CE) NR. 846/98 AL COMISIEI
din 22 aprilie 1998
de modificare a Regulamentului (CE) nr. 2008/97 al Consiliului și de abrogare a Regulamentului (CE) nr. 151/98
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2008/97 al Consiliului din 9 octombrie 1997 de stabilire a anumitor norme pentru aplicarea regimului special privind importurile de ulei de măsline și de anumite produse agricole originare din Turcia (1), în special articolul 8,
întrucât Decizia nr. 1/98 a Consiliului de asociere CE-Turcia din 25 februarie 1998 privind regimul de comercializare pentru produsele agricole (2) a stabilit, inter alia, regimul preferențial pentru importurile de ulei de măsline originar din Turcia, ce se aplică de la 1 ianuarie 1998;
întrucât Regulamentul (CE) nr. 2008/97 prevede că, în cazul modificărilor condițiilor regimurilor speciale prevăzute în Acordul de asociere, mai ales în ceea ce privește sumele totale, precum și în cazul încheierii unui nou acord, modificările regulamentului menționat anterior pot fi adoptate de către Comisie în conformitate cu procedura prevăzută la articolul 38 din Regulamentul (CEE) nr. 136/66 al Consiliului (3), astfel cum a fost modificat ultima dată prin Regulamentul (CE) nr. 1581/96 al Comisiei (4);
întrucât regimul special pentru importul de ulei de măsline din Turcia, prevăzut de Decizia nr. 1/98 a Consiliului de asociere CE-Turcia, modifică, între altele, sumele totale reprezentând reducerile dreptului vamal, ce se aplică de la 1 ianuarie 1998; întrucât se impune, în consecință, modificarea Regulamentului (CE) nr. 2008/97 prin integrarea acestor reduceri în cadrul sumelor totale prevăzute ca urmare a aplicării Deciziei nr. 1/77 a Consiliului de asociere CEE-Turcia (5);
întrucât condițiile regimului special pentru importul de ulei de măsline din Turcia, prevăzut de Decizia nr. 1/98 a Consiliului de asociere CE-Turcia nu mai prevede că reducerea dreptului vamal trebuie să fie subordonată aplicării în Turcia a unei taxe speciale de export; întrucât se impune, în consecință, abrogarea Regulamentului (CE) nr. 151/98 al Comisiei (6);
întrucât măsurile prevăzute de prezentul regulament sunt conforme cu avizul Comitetului de gestionare pentru uleiuri și grăsimi,
ADOPTĂ PREZENTUL REGULAMENT:
Articolul 1
Regulamentul (CE) nr. 2008/97 se modifică după cum urmează:
1.
La articolul 2 alineatul (1), suma de „0,7245 ECU/100 kg” se înlocuiește cu „10 %”.
2.
La articolul 2, alineatele (2) și (3) se elimină.
3.
La articolul 3 alineatele (1) și (2), sumele de „3,723 ECU/100 kg” și „7,003 ECU/100 kg” se înlocuiesc cu „5 %”.
Articolul 2
Regulamentul (CE) nr. 151/98 se abrogă.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Regulamentul se aplică de la 1 ianuarie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 aprilie 1998.

Labels: 3
17
18